ДППП ''ВИРТ'' У СТЕЧАЈУ из Вршца, ул. Маргитски пут бб, матични број 08045160, пиб 100912686, које заступа Агенција за лиценцирање стечајних управника, Центар за стечај, из Београда ул. Теразије бр.23 преко повереника Дракул Игора:

О Г Л А Ш А В А Ј У
издавање у закуп имовине јавним прикупљањем писаних понуда

 и то:

целина 1: укупне површине 106ха 36а 83м2, од чега је површина од 82ха 57а 93м2 у КО Ватин, а површина од 23ха 78а 90м2 у КО Вршац

Закуп се уговара на временски период од 01.11.2020. до 31.10.2021. године;

Минимална прихватљива понуда за закуп целине 1 износи 1.360.872,50 динара без ПДВ-а, уз опцију плаћања једнократно, у року од 10 дана од дана одржавања јавног отварања понуда.

Осим закупнине, закупац преузима обавезу да сноси и трошкове који настану по основу закупа и то обавезе за порез, водни допринос, пољарину, накнаду за одводњавање и наводњавање и све друге трошкове који настану поводом закупа.

Право на учешће на јавном прикупљању понуда имају сва правна и физичка лица која:
· Уплате новчани износ за учешће на јавном прикупљању понуда на текући рачун стечајног дужника ДППП ''ВИРТ'' У СТЕЧАЈУ из Вршца број 160-354878-17 код Banca Intesa AD најкасније до 25.10.2020. године zа целину 1 укупан износ од 200.000,00 дин.
· Предају потписане Изјаве о губитку права на повраћај новчаног износа за учешће на јавном прикупљању понуда. 
 
Новчани износи за учешће на јавном прикупљању понуда понуђачима чија понуда не буде оцењена као најбоља биће враћени у року од 5 радних дана од одржавања јавног прикупљања понуда.
Понуђач губи право на повраћај новчаног износа за учешће на јавном прикупљању понуда ако:
- не поднесе понуду, или поднесе понуду која не садржи обавезне елементе
- одбије да потпише уговор о закупу
- буде проглашен за закупца а не уплати закупнину сходно моделу који је изабрао при подношењу затворене коверте понуде.
Уколико уплаћује укупан износ закупнине унапред, закупац је дужан да га уплати у року од 10 дана од дана одржавања јавног отварања понуда. Закупцу је такође омогућена динамика плаћања закупнине од 12 месечних једнаких рата којe доспевају до 5-ог у месецу за текући месец. Прва рата доспева у року од 8 радних дана по потписивању уговора. Kао обезбеђење за исплату закупнине и трошкова по основу закупа закупац ће доставити банкарску гаранцију (неопозиву, првокласну, безусловну и наплативу на први позив) у износу већем за 20% од укупно понуђеног износа закупнине за период закупа и са роком важења гаранције до 30.11.2021. године. Закупац је дужан да стечајном управнику достави банкарску гаранцију у року од 10 дана од дана одржавања јавног отварања понуда. Оригинал гаранције мора се доставити искључиво лично Служби финансија Агенције за лиценцирање стечајних управника, Београд, Теразије 23, 6. спрат у наведеном року а најкасније до 15:00 часова последњег дана рока, по београдском времену (ГМТ+2). У обзир ће се узети само банкарске гаранције које пристигну на назначену адресу у назначено време и у назначеном квалитету.
Уговор о закупу потписаће се у року од 3 радна дана од дана уплате целокупне закупнине или у другом случају, достављања оригиналне банкарске гаранције.
Стечајни управник задржава право да одбије закључење Уговора о закупу са потенцијалним закупцем уколико исти има неизмирених обавеза према стечајном дужнику по било ком основу.
Уколико дође до ситуације да се доставе исте новчане понуде, приоритет ће се дати оној која садржи изјаву о плаћању укупне закупнине за цео наведени период унапред. 
Уколико се не може одредити приоритет из претходног става из било ког разлога, стечајни управник ће прогласити јавно прикупљање понуда неуспешним.
      Земљиште из овог огласа издаје се у виђеном стању и закупац се не може позивати на његове физичке недостатке. Закуподавац неће уводити у посед закупца.
Земљиште се не може издати у подзакуп без писмене сагласности Закуподавца.
Стечајни управник задржава право да након спроведеног јавног прикупљања понуда не закључи уговор о закупу ни са једним понуђачем. Такође, стечајни управник нема обавезу накнаде штете по било ком основу а поводом учешћа на јавном прикупљању понуда.

Затворена коверта понуде мора да садржи:

· Јасну и недвосмислену понуду у динарима са назначењем целине и укупним износом који се нуди за предмет закупа за временски период закупа одређен у огласу са потписом овлашћеног лица;   
· Потврду првокласне пословне банке да је сагласна да понуђачу изда банкарску гаранцију захтеваног квалитета и у захтеваном износу са роком важења гаранције до 30.11.2021. год (прилаже се у случају да се понуђач одлучи за опцију плаћања у ратама);
· Безусловну изјаву овлашћеног лица понуђача да ће закупнину исплатити унапред по упутима из огласа (уколико се одлучи да исплати укупну закупнину унапред).
· извод из регистра привредних субјеката и ОП образац, ако се као потенцијални купац пријављује правно лице.
· овлашћење за заступање, oдносно предузимање конкретних радњи у поступку прикупљања понуда за закуп (за пуномоћнике);
· Потписану изјаву о губитку права на повраћај износа за учешће на јавном прикупљању понуда.

Понуде се достављају лично у затвореној коверти са назнаком «Не отварати – понуда за закуп пољопривредног земљишта за Целину 1 на адреси Агенције за лиценцирање стечајних управника, Београд, Теразије 23, III спрат, канцеларија 314.  Крајњи рок за доставу понуда је 28.10.2020. године до 12:00 часова. Јавно отварање понуда одржаће се 28.10.2020. године у 12:15 часова (15 минута по истеку времена за достављање понуда) у присуству комисије коју образује стечајни управник и представника понуђача. У разматрање ће се узети само исправне понуде које пристигну до назначеног времена.
Увид у детаљан списак имовине која се издаје може се извршити у договору са повереником Игором Дракулом сваког радног дана од 8 до 16 часова, тел. 063/243-238.
Образац текста банкарске гаранције и изјаве о губитку права на повраћај износа за учешће на јавном прикупљању понуда може се доставити сваком заинтересованом понуђачу у договору са повереником Игором Дракулом сваког радног дана од 8 до 16 часова, тел. 063/243-238.


